CELEX: 62021CA0479
Language: hr
Date: 2021-11-16 00:00:00
Title: Predmet C-479/21 PPU: Presuda Suda (veliko vijeće) od 16. studenoga 2021. (zahtjev za prethodnu odluku koji je uputio Supreme Court – Irska) – Izvršenje europskih uhidbenih naloga izdanih protiv SN, SD („Zahtjev za prethodnu odluku – Hitni prethodni postupak – Članak 50. UEU-a – Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju – Članak 217. UFEU-a – Sporazum o trgovini i suradnji s Ujedinjenom Kraljevinom – Protokol (br. 21) o stajalištu Ujedinjene Kraljevine i Irske s obzirom na područje slobode, sigurnosti i pravde – Pravosudna suradnja u kaznenim stvarima – Europski uhidbeni nalog – Okvirna odluka 2002/584/PUP – Nastavak primjene na temelju Sporazuma o povlačenju mehanizma europskog uhidbenog naloga u odnosu na Ujedinjenu Kraljevinu tijekom prijelaznog razdoblja – Primjena na europski uhidbeni nalog odredbi koje se odnose na mehanizam predaje uspostavljen Sporazumom o trgovini i suradnji s Ujedinjenom Kraljevinom – Obvezujuće odredbe za Irsku”)

17.1.2022   
            
            
               HR
            
            
               Službeni list Europske unije
            
            
               C 24/9
            
         
      Presuda Suda (veliko vijeće) od 16. studenoga 2021. (zahtjev za prethodnu odluku koji je uputio Supreme Court – Irska) – Izvršenje europskih uhidbenih naloga izdanih protiv SN, SD
      (Predmet C-479/21 PPU) (1)
      
      („Zahtjev za prethodnu odluku - Hitni prethodni postupak - Članak 50. UEU-a - Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju - Članak 217. UFEU-a - Sporazum o trgovini i suradnji s Ujedinjenom Kraljevinom - Protokol (br. 21) o stajalištu Ujedinjene Kraljevine i Irske s obzirom na područje slobode, sigurnosti i pravde - Pravosudna suradnja u kaznenim stvarima - Europski uhidbeni nalog - Okvirna odluka 2002/584/PUP - Nastavak primjene na temelju Sporazuma o povlačenju mehanizma europskog uhidbenog naloga u odnosu na Ujedinjenu Kraljevinu tijekom prijelaznog razdoblja - Primjena na europski uhidbeni nalog odredbi koje se odnose na mehanizam predaje uspostavljen Sporazumom o trgovini i suradnji s Ujedinjenom Kraljevinom - Obvezujuće odredbe za Irsku”)
      (2022/C 24/11)
      Jezik postupka: engleski
      
         Sud koji je uputio zahtjev
      
      Supreme Court
      
         Stranke glavnog postupka
      
      
         Tužitelji: SN, SD
      
         uz sudjelovanje: Governor of Cloverhill Prison, Irske, Attorney General, Governor of Mountjoy prison
      
         Izreka
      
      Članak 50. UEU-a, članak 217. UFEU-a i Protokol (br. 21) o stajalištu Ujedinjene Kraljevine i Irske s obzirom na područje slobode, sigurnosti i pravde, priložen UEU-u i UFEU-u, treba tumačiti na način da su za Irsku obvezujući članak 62. stavak 1. točka (b) Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju, u vezi s člankom 185. četvrtim stavkom tog sporazuma, te članak 632. Sporazuma o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane.
      
         (1)  SL C 391, 27. 9. 2021.